U-I-316/96
Natisni
Opravilna št.:
U-I-316/96
Datum odločitve:
13. 3. 1997
Objavljeno:
OdlUS VI, 36
ECLI:
ECLI:SI:USRS:1997:U.I.316.96
Akt:
Obrazec ZS 3-4 naročilo, obvestilo patronažnemu varstvu Zdravstvenega domu
Izrek:
Pobuda za začetek postopka za oceno ustavnosti in zakonitosti obrazca "ZS 3-4 naročilo, obvestilo patronažnemu varstvu Zdravstvenega domu" se zavrže.
Evidenčni stavek:
Ustavno sodišče je pobudo zavrglo, ker izpodbijani obrazec ni predpis ali splošni akt, izdan za izvrševanje javnih pooblastil.
Geslo:
Nepristojnost Ustavnega sodišča za oceno akta, ki ni splošni akt (zdravniški obrazec - odredba zavarovani osebi za zdravljenje na domu).
Pravna podlaga:
Ustava, 160. čl.
Zakon o Ustavnem sodišču (ZUstS), 21., 25. čl.
Opomba:
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
drugi akti
Vlagatelj:
Danica Gračan, Dobravlje
Datum vloge:
4. 10. 1996
Vrsta odločitve:
sklep
Vrsta rešitve:
zavrženje
Dokument:
US18222
Dokument v PDF obliki:
U-I-316-96.pdf
118 KB
Prenesite datoteko
U-I-316/96-6
13.3.1997
S K L E P
Ustavno sodišče je v postopku za preizkus pobude Danice Gračan iz Dobravelj na seji dne 13. marca 1997
s k l e n i l o :
Pobuda za začetek postopka za oceno ustavnosti in zakonitosti obrazca "ZS 3-4 naročilo, obvestilo patronažnemu varstvu Zdravstvenega domu" se zavrže.
O b r a z l o ž i t e v
A.
1. Pobudnica v svoji vlogi, ki jo imenuje ustavna pritožba, navaja, da so izpodbijana navodila oziroma pošiljanje izpolnjenih obrazcev "ZS 3-4 naročilo, obvestilo patronažnemu varstvu Zdravstvenega doma" z osebnimi in zaupnimi podatki iz zdravstvenega kartona bolnika v nasprotju z 38. členom Ustave in 8. členom Zakona o varstvu osebnih podatkov. Kot izvajalka zdravstvene nege bolnika na domu z veljavno koncesijo je v imenu prizadetih zavarovancev - bolnikov vložila pri Inšpektoratu za varstvo osebnih podatkov Ministrstva za pravosodje prijavo zoper Zavod za zdravstveno zavarovanje Slovenije, Območna enota Nova Gorica (v nadaljevanju: OE Nova Gorica). Ker OE Nova Gorica kljub ukrepom inšpektorja še vedno uporablja podatke zavarovancev v nasprotju z Ustavo in zakonom, predlaga, da Ustavno sodišče v skladu s 153. členom Ustave ugotovi kot neustavno in nezakonito pošiljanje izpolnjenih obrazcev z osebnimi podatki zavarovancev, ki predstavljajo osnovo za evidentiranje opravljenih storitev.
B.
2. Iz vsebine vloge, prilog (obrazca ZS 3-4 NAROČILO, OBVESTILO patronažnemu varstvu Zdravstvenega doma, prijave pobudnice Inšpektoratu za varstvo osebnih podatkov Ministrstva za pravosoje z dne 16.11.1995 in obvestila vlagatelju prijave o ukrepih inšpektorja z dne 5.12.1995) in pojasnil OE Nova Gorica z dne 12.11.1996 je razvidno, da pobudnica izpodbija obrazec "ZS 3-4 NAROČILO, OBVESTILO patronažnemu varstvu Zdravstvenega doma" in njegovo pošiljanje OE Nova Gorica.
3. Ustavno sodišče je na podlagi prvega odstavka 160. člena Ustave in prvega odstavka 21. člena Zakona o Ustavnem sodišču (Uradni list RS, št.15/94 - v nadaljevanju: ZUstS) pristojno, da odloča med drugim o ustavnosti in zakonitosti predpisov in splošnih aktov, izdanih za izvrševanje javnih pooblastil. Iz pojasnila ZZZS OE Nova Gorica je razvidno, da izpodbijani obrazec uporabljajo zdravniki, ko odredijo zavarovani osebi zdravljenje na domu. Ta obrazec pa hkrati predstavlja tudi dokazilo o opravljeni storitvi in ga izvajalci zdravljenja na domu pošiljajo OE Nova Gorica, ki je plačnik teh storitev.
Pobudnica torej ne izpodbija predpisa ali splošnega akta, izdanega za izvrševanje javnih pooblastil, za katerega presojo bi bilo pristojno Ustavno sodišče. Zato je Ustavno sodišče njeno pobudo zavrglo.
C.
4. Ustavno sodišče je sprejelo ta sklep na podlagi 25. člena ZUstS v sestavi: predsednik dr. Tone Jerovšek in sodniki mag. Matevž Krivic, mag. Janez Snoj, dr. Janez Šinkovec, dr. Lovro Šturm, Franc Testen, dr. Lojze Ude in dr. Boštjan M. Zupančič. Sklep je sprejelo soglasno.
P r e d s e d n i k
dr. Tone Jerovšek